અમદાવાદ કલેક્ટરની ચેમ્બરમાં સોમવારે સવારે ભાવવિભોર દૃશ્યો સર્જાયા હતા. સ્પેનમાં રહેતી મહિલાએ અમદાવાદ બાળ સંરક્ષણ ગૃહમાં રહેતી ૪ વર્ષીય હીરને દત્તક લીધી હોઈ તેને કબજો સોંપવા માટેનો કાર્યક્રમ યોજાયો હતો. અમદાવાદ કલેક્ટર ડો. વિક્રાંત પાંડેના હસ્તે બાળ સંરક્ષણ ગૃહના આગેવાનોની હાજરીમાં હીરને ૪૨ વર્ષીય એના પીલરને સોંપવામાં આવી હતી. આ પ્રસંગે કલેક્ટરે હીરને પાસપોર્ટ અર્પણ કર્યો હતો.